alexandrainst/scandi-wiki huggingface dataset:
Wrs

Andrei Ionuț Ursu (fødd 16. januar 1993 i Buzău i Romania) er ein rumensk dansar, songar og låtskrivar. Han er best kjend under artistnamnet Wrs (uttalt ors). Før han byrja som artist, jobba han som dansar for kjende artistar som Inna, Antonia og Carla's Dreams. Han var også med på fleire tv-sende rumenske talentshow som Vocea României og Românii au talent. I januar 2020 signerte han med Global Records og starta elektropop-prosjektet under artistnamnet Wrs. Han representerte Romania i Eurovision Song Contest 2022 med låten «Llámame».

Bakgrunn 
Ursu vart fødd i byen Buzău i Romania 16. januar 1993. Han byrja å danse som 12-åring, inspirert av foreldra som begge var folkedansarar.

Ursu byrja musikkarrieren i 2015 som del av gutegruppa Shot. To år etter forlet han gruppa og flytta til London og byrja å skrive musikk. I januar 2020 debuterte han under artistnamnet Wrs, som ein uttalar Ors, tilsvarande førsteleddet av etternamnet hans Ursu. Debutlåten «Why» har passert over 1,2 millionar syningar på YouTube og over 400 000 avspelingar på Spotify. Han har også hatt suksess med oppfølgjarsinglane «Amore» (med İlkan Günüç) og «Tsunami», som toppa hitlistene i Romania og Bulgaria.

I februar 2022 gav Wrs ut den engelsk- og spanskspråklege låten «Llámame». Låten vart plukka ut til å delta i songtevlinga Selecţia Naţională, den rumenske uttakinga til Eurovision Song Contest. Han vann finalen laurdag 5. mars 2022 og fekk dimed representere Romania i Eurovision Song Contest 2022 i Torino i Italia. Der enda han som nummer 18 av 25.

Diskografi

EP-ar 
 2022: Mandala

Singlar

Kjelder 

Denne artikkelen bygger på «Wrs» frå ,  den 9. desember 2022.  

Rumenske songarar
Rumenske Eurovision Song Contest-deltakarar
Rumenske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Llámame av Wrs

«Llámame» (spansk for 'ring meg') er ein elektropopsong frå 2022 med den rumenske songaren Wrs (uttalt ors). Songen vann den rumenske songtevlinga Selecția Națională 2022, og var det rumenske bidraget i Eurovision Song Contest 2022 i Torino i Italia.

Om songen 
«Llámame» er skriven av Wrs sjølv, saman med Cezar Gună, Alexandru Turcu og Costel Dominteanu. Songen har både engelsk og spansk tekst. Han vart gjeven ut for strøyming og nedlasting 10. februar 2022.

Wrs og låtskrivarteamet sende songen inn til TVR si songtevling Selecția Națională 2022, det rumenske uttakinga til Eurovision Song Contest 2022. Av til saman 94 innsende bidrag, plukka ein fagjury ut «Llámame» og 44 andre låtar til å delta i songtevlinga. Gjennom fleire kvalifiseringsrundar tok «Llámame» seg til finalen i București laurdag 5. mars. 

I finalen deltok ti låtar, og «Llámame» vart til slutt kåra til vinnar etter å ha vunne juryavrøystinga og komme på andreplass i telefonavrøystinga. Gjennom sigeren vart «Llámame» det rumenske bidraget til Eurovision Song Contest 2022 i Torino. 

I Eurovision Song Contest deltok «Llámame» i den andre semifinalen torsdag 12. mai. «Llámame» vart nummer 9 i semifinalen, og kvalifiserte seg til finalen laurdag 14. mai. I finalen vart han nummer 18 av 25 med 65 poeng.

På grunn av den spanske tittelen på songen og fleire spanske strofer, vart «Llámame» populær i Spania etter Eurovision, særleg på sosiale medium.

Listeplasseringar

Kjelder 

Denne artikkelen bygger på «Llámame» frå ,  den 9. desember 2022.  

Rumenske Eurovision Song Contest-songar
Eurovision Song Contest 2022-songar
Spanskspråklege Eurovision Song Contest-songar
Engelskspråklege Eurovision Song Contest-songar
Fleirspråklege Eurovision Song Contest-songar
Skeise-NM 1968

Noregsmeisterskapen på skeiser 1968 for menn vart avvikla i Horten helga 20. og 21. januar. Magne Thomassen frå Trondhjems Skøyteklubb vart norsk meister i firkamp for fyrste og einaste gong.

NM på skeiser 1968 

Dato: 20./21. januar 1968

Kjelder
Arbeiderbladet 22. januar 1968

Noregsmeisterskap på skeiser
Sport i Noreg i 1968
Skeise-NM 1969

Noregsmeisterskapen på skeiser 1969 for menn vart avvikla på Lillehammer helga 11. og 12. januar. Dag Fornæss frå Hamar Idrettslag vart norsk meister i firkamp for fyrste gong.

NM på skeiser 1969 

Dato: 11./12. januar 1969

Kjelder
Arbeiderbladet 13. januar 1969

Noregsmeisterskap på skeiser
Sport i Noreg i 1969
Skeise-NM 1970 i firkamp

Noregsmeisterskapen på skeiser 1970 i firkamp for menn vart avvikla i Skien helga 10. og 11. januar. Dag Fornæss frå Hamar Idrettslag vart norsk meister i firkamp for andre gong i rad.

NM på skeiser 1970 

Dato: 10./11. januar 1970

Kjelder
Arbeiderbladet 12. januar 1970

Noregsmeisterskap på skeiser
Sport i Noreg i 1970
Skeise-NM 1971 i firkamp

Noregsmeisterskapen på skeiser 1971 i firkamp for menn vart avvikla i Moss helga 16. og 17. januar. Dag Fornæss frå Hamar Idrettslag vart norsk meister i firkamp for tredje gong i rad.

NM på skeiser 1971 

Dato: 16./17. januar 1971

Kjelder
Arbeiderbladet 18. januar 1971

Noregsmeisterskap på skeiser
Sport i Noreg i 1971
Kumansk

Kumansk  var eit nordvest-tyrkisk språk tala av kumanar (Polovtsy, Folban, Vallany, Kun) og kiptsjakar; det likna ulike språk i dagens kiptsjak-kumanske språkgrein. Kumansk er dokumentert i mellomalderverk, som Codex Cumanicus, og i tidlegmoderne manuskript, som notisboka til benediktinarmunken Johannes ex Grafing. Språket blei eit hovudspråk (lingua franca) for Den gylne horden, og blei utbreidd som skriftspråk i Sentral- og Aust-Europa.

Historie

Kumanarane var eit nomadisk folkeslag som budde på steppene i Aust-Europa, nord for Svartehavet, før utviklinga av Den gylne horden.
Kumansk døydde ut tidleg på 1700-talet i regionen Kumania i Kongeriket Ungarn, som var det siste utbreiingsområdet det hadde. Etter tradisjonen skal den siste talaren av kumansk ha vore István Varró, ein innbyggjar i Karcag i Ungarn som døydde i 1770.

Kumansk-kiptsjakiske folk hadde ei viktig rolle i historiene til Kasakhstan, Ukraina, Russland, Georgia, Hungary, Romania (t.d. det besarabiske dynastiet), Moldavia, Bessarabia og Bulgaria.

Døme

Fader vår på kumansk, frå Codex Cumanicus:

Kjelder

Denne artikkelen bygger på «Cuman language» frå ,  den 9. desember 2022. 
 oppgav desse kjeldene: 
 Güner, Galip  (2013), Kıpçak Türkçesi Grameri, Kesit Press, İstanbul.
 Mustafa Argunşah, Galip Güner (2015), Codex Cumanicus, Kesit Yayınları, İstanbul.

Bakgrunnsstoff
 Kipchak Middle Age literature

Agglutinative språk
Utdøydde språk
Tyrkiske språk
Goblin

Goblin ein type vesen som opptrer i europeisk folketru og i fantasy-sjangeren. Dei kan samanliknast med nissar og vetter.

Goblinar blir ofte skildra som menneskeaktige vesen, ofte på storleik med barn. Dei opptrer ofte i flokkar.

Ofte opptrer dei som vondskapsfulle og mindre smarte, men kan likevel opptre på listig vis.

Ein møter goblinar i mange ulike fantasy-univers, som Dungeons & Dragons-rollespel, Warhammer-universet, Warcraft-universet og i seriar som Harry Potter og Artemis Fowl. I J.R.R. Tolkien si bok Hobbiten opptrer det vonde skapningar som blir kalla goblinar. I Ringdrotten blir dei same vesena hovudsakleg kalla orkar.

Kjelder 

Denne artikkelen bygger på «Goblin» frå ,  den 9. desember 2022.  

Overnaturlege vesen
Verdsmeisterskapen i turn 1993

Den 29. verdsmeisterskapen i turning vart avvikla i Birmingham i Storbritannia dagane frå 13. til 18. april 1993. Lagkampar stod ikkje på programmet.

Utøvarar frå 57 land deltok i meisterskapen. Kvart land fekk ikkje meir enn to detakarar med i mangekampfinalen.

Menn

Mangekamp

Bøylehest

Frittståande

Hopp

Ringar

Skranke

Svingstang

Kvinner

Mangekamp

Bom

Frittståande

Hopp

Skranke

Kjelder

Denne artikkelen bygger på «1993 World Artistic Gymnastics Championships» frå ,  den 9. desember 2022.  

Verdsmeisterskap i turn
Sport i 1993
Kusk

Ein kusk er føraren av transportmiddel trekt av hestar, som hestevogn, hestesporvogn eller hesteomnibus.

På større gods, ved fyrstehus og i kollektive trafikkselskap var kuskar gjerne uniformerte. I Danmark må tradisjonelt berre Kongehuset (og grevane Danneskiold-Samsøes) sine kuskar bruka raudt slag.

Kjelder 

Denne artikkelen bygger på «Kusk» frå ,  den 9. desember 2022.  

Transportyrke
Yrke knytte til dyrehald
Danseball

Ball (frå fransk baler, 'dansa') er ei finare dansetilstelning som gjerne blir halden i ein ballsal.

Deltakarane har på seg aftanantrekk, som kan spesifiserast på invitasjonen som galla (ballkjole/kjole og kvitt) eller smoking. Pardans er ein viktig del av ballet, særleg i form av selskapsdans. Når ballet også omfattar ein middag, byrja gjerne dansen med ein polonese. Ballet blir  gjerne avslutta med ein kotiljong, cotillon, ein kontradans.

Variantar av ball er skuleball, studentball, avsluttingsball, vår-, jule- og nyttårsball, kostyme- og maskeradeball. Ballsesongen i Wien og Tyskland fell saman med karnevalsesongen, tradisjonelt rekna frå 11. november og fram til faste, med dei store operaballa helga før fasta.

Promenadar – engelsk proms –  viser til at gjestene går, eller promenerer, i polonese ved byrjinga av eit ball. Promenadeball har forløparen sin i deo eksklusive debutanteballa.

Sjå òg 
 Operaballet i Oslo

Kjelder

Denne artikkelen bygger på «Ball (dans)» frå ,  den 9. desember 2022.

Bakgrunnsstoff

Dans
Tradisjonelle festar
Tatjana Gutsu

Tatjana Gutsu () er ein ukrainsk-fødd tidlegare turnar frå Odesa som vart olympisk meister i mangekamp under Sommar-OL 1992 og same året også europameister. Både under Turn-VM 1991 og Sommar-OL 1992 var ho med på å vinne lagtevlinga for Sovjetunionen, som då vart oppløyst. I Turn-EM 1992 sigra ho elles i øvingane bom og skranke.

Gutsu utvandra til USA etter ho la opp.

Kjelder

Denne artikkelen bygger på «Tatiana Gutsu» frå ,  den 9. desember 2022.  

Olympiske meistrar for Ukraina
Sovjetiske turnarar
Ukrainske idrettsutøvarar
Fulenn

«» (bretonsk uttale: [ˈfyːlɛn]; norsk omsetjing: gneist eller ung jente) er ein song frå 2022 med den fransk-bretonske gruppa Alvan & Ahez. Songen er komponert av Alexis Morvan-Rosius, med bretonsk tekst av Marine Lavigne. Songen var det franske bidraget i Eurovision Song Contest 2022 i Torino i Italia, etter at han vann den franske songtevlinga  laurdag 5. mars 2022.

Om songen 
Musikken til «Fulenn» er komponert av elektromusikaren Alvan (Alexis Morvan-Rosius), med tekst av Marine Lavigne, medlem av den bretonske vokalgruppa Ahez. Teksten er på bretonsk, og den handler om frigjeringa av kvinner. Historien i songen er inspirert av ei bretonsk legende, Katell Kollet. Ifølgje folkesongen var ho ei ung og vakker jente, som tidvis vart sett på som lausslept. I teksten frigjer ho seg frå blikka frå andre ved å danse etter mørkerets frambrot i ljoset frå eit bål. Men ein dag møter den unge jenta ein djevel, som dreg ho inn i ein mystisk dans.

«Fulenn» var ein av rundt 3 000 låtar som var til vurdering for deltaking i songtevlinga Eurovision France, c'est vous qui décidez! på tv-kanalen France 2. Vinnaren får representere Frankrike i Eurovision Song Contest. «Fulenn» vart til slutt plukka ut blant 12 låtar til å delta i tevlinga i Paris laurdag 5. mars 2022.

I finalen var songen favoritt hos både juryen og sjåarane, og han vann ein klar siger med til saman 222 poeng. Gjennom sigeren vart «Fulenn» det franske bidraget til finalen i Eurovision Song Contest 2022 i Torino i Italia laurdag 14. mai. Der enda han nest sist av 25 bidrag med 17 poeng.

Listeplasseringar

Kjelder 

Denne artikkelen bygger på «Fulenn» frå ,  den 9. desember 2022.  

Franske Eurovision Song Contest-songar
Bretonskspråklege Eurovision Song Contest-songar
Eurovision Song Contest 2022-songar
Mark Zuckerberg

Mark Elliot Zuckerberg () er ein amerikansk konsernsjef. Zuckerberg var initiativtakar og medgründer av Facebook, som gjorde han til milliardær i ung alder.

Bakgrunn 
Mark Zuckerberg vaks inn i ein jødisk familie. I ein periode definerte han seg som ateist, men slutta seg til den jødiske trua etter at han sjølv vart far. Mora hans, Karen  Kempner, var psykiater, og faren, Edward Zuckerberg, var tannlege. Forfedrane hans kom frå Tyskland, Austerrike og Polen. Han vaks opp i White Plains i delstaten New York. Zuckerberg kan både lesa og skriva på fem språk: engelsk, fransk, latin, gresk og hebraisk. Han har òg overkomeleg kjennskap til  kinesisk.

Zuckerberg skipa nettsamfunnet Facebook saman med klassekameratane Dustin Moskovitz, Eduardo Saverin og Chris Hughes medan han var student ved Harvard University. I 2006 avslutta han studiane sine utan eksamen for å satsa på Facebook. 

I 2010 hadde Zuckerberg ein anslått formue på 6,9 milliardar dollar, og var den yngste dollar-milliardæren i verda allereie i oktober 2009.

Den 19. mai 2012 gifta han seg med Priscilla Chan,  som han hadde møtt på ein fest i 2003. Saman har dei tre born Dei bur i ein villa i Palo Alto i California. Han kjøpte alle dei fire tilgrensande eigedomane for å kunna vera fri frå blikket til nysgjerrige naboar.

I 2017 vart han gjort til æresdoktor ved Harvard University.

Kjelder 

Denne artikkelen bygger på «Mark Zuckerberg» frå ,  den 9. desember 2022.  

Konsernsjefar
USA-amerikanske gründerar
USA-amerikanske oppfinnarar
Sheldon Riley

Sheldon Hernandez (), betre kjend under artistnamnet Sheldon Riley, er ein australsk songar. Han vart kjend i heimlandet i 2018, då han deltok i den sjuande sesongen av The Voice Australia, og i februar 2022 vann han songtevlinga Eurovision – Australia Decides. Han representerte Australia i Eurovision Song Contest 2022 i Torino med songen «Not the Same».

Bakgrunn 
Hernandez vart fødd i Sydney i 1999 av ein filippinsk far og ei australsk mor. Han har drive med musikk og song sidan han var barn, og som 17-åring i 2016 deltok han i åttande sesongen av australske The X Factor. Han deltok i «Under 22»-kategorien, men vart slegen ut tidleg i tevlinga. Han kom seinare tilbake i programmet, då han vart plukka ut til å vere med i gutegruppa Time and Place saman med tre andre. Time and Place nådde live-framsyningsdelen, men vart slegne ut etter å ha fått færrast røyster frå sjåarane.  

I 2018 deltok Hernandez i den sjuande sesongen av australske The Voice, då under artistnamnet Sheldon Riley. I auditionrunden song han «Do You Really Want to Hurt Me» av Culture Club. Alle dei fire dommarane – Boy George, Kelly Rowland, Delta Goodrem og Joe Jonas, snudde seg, og Riley valde til slutt Boy George som mentor. I utslagsrunden song han «Believe» av Cher, og i duellen song han «Diamonds» av Rihanna. Han gjekk vidare til finalerunden, der han opptredde med «Young and Beautiful» av Lana Del Rey og «Sweet Dreams (Are Made of This)» med Boy George. Til slutt enda han på tredjeplass i finalen.

I november 2021 kunngjorde den australske kringkastaren SBS at Riley var ein av deltakarane i Eurovision – Australia Decides 2022, den australske uttakinga til Eurovision Song Contest 2022. Han deltok med songen «Not the Same» og vann tevlinga samanlagt med 100 poeng. Han fekk dimed representere Australia i Eurovision Song Contest 2022 i Torino i Italia. I Eurovision Song Contest vart han nummer to i den andre semifinalen og enda til slutt opp som nummer 15 av 25 i finalen.

Privatliv 
Riley er homofil, og vart diagnostisert med Asperger syndrom som seksåring. Han er kjend for sine flamboyante sceneantrekk, briller og ulike andletsmasker. Han seier han brukar masker for å rette fokus mot talentet sitt, og ikkje mot den han er.

Diskografi

Singlar 
 2018 – «Fire»
 2020 – «More Than I»
 2021 – «Left Broken»
 2021 – «Again»
 2022 – «Not the Same»

Kjelder

Denne artikkelen bygger på «Sheldon Riley» frå ,  den 10. desember 2022.  

Australske songarar
Australske Eurovision Song Contest-deltakarar
Australske Eurovision Song Contest-låtskrivarar
Eurovision Song Contest 2022-deltakarar
Eurovision Song Contest 2022-låtskrivarar
Folk frå Sydney
Not the Same av Sheldon Riley

«Not the Same» (norsk omsetjing 'ikkje den same') er ein popsong frå 2022 som vert framført av den australske artisten Sheldon Riley. Songen vart gjeven ut 15. februar 2022 og var det australske bidraget til Eurovision Song Contest 2022 i Torino i Italia.

Om songen 
Riley skreiv «Not the Same» saman med Cam Nacson og Timi Temple, og songen handlar om diskriminering og ekskludering. Riley skreiv teksta til songen seint i 2015, og teksta omhandlar oppveksten til artisten – om då han vart diagnostisert med Asperger syndrom som seksåring, oppveksten i kommunal leilegheit og om det å «flytte heimafrå, utan å vite om den seksuelle legninga si i ein djupt religiøs familie».

Hausten 2021 sende Riley inn songen til den australske kringkastaren Special Broadcasting Service (SBS). Songen vart plukka ut til å delta i songtevlinga Eurovision – Australia Decides, der vinnaren får representere Australia i Eurovision Song Contest. Under finalen laurdag 26. februar 2022 vann han tevlinga samanlagt, og «Not the Same» vart det australske bidraget til Eurovision Song Contest 2022 i Torino i Italia. I Eurovision Song Contest vart songen nummer to i den andre semifinalen og enda til slutt opp som nummer 15 av 25 i finalen.

Etter den australske finalen debuterte «Not the Same» på tredjeplass på hitlisten til Australian Independent Label.

Listeplasseringar

Kjelder 

Denne artikkelen bygger på «Not the Same» frå ,  den 10. desember 2022.  
 

Australske Eurovision Song Contest-songar
Engelskspråklege Eurovision Song Contest-songar
Eurovision Song Contest 2022-songar
Skeise-NM 1972 i firkamp

Noregsmeisterskapen på skeiser 1972 i firkamp for menn vart avvikla i Tønsberg helga 8. og 9. januar. Roar Grønvold frå Tønsberg Turn vart norsk meister i firkamp for fyrste og einaste gong.

NM på skeiser 1972

Dato: 8./9. januar 1972

Kjelder
Arbeiderbladet 10. januar 1972

Noregsmeisterskap på skeiser
Sport i Noreg i 1972
Skeise-NM 1973 i firkamp

Noregsmeisterskapen på skeiser 1973 i firkamp for menn vart avvikla på Notodden i Telemark helga 13. og 14. januar. Sten Stensen frå Drammens Skøyteklubb vart norsk meister i firkamp for fyrste gong.

NM på skeiser 1973

Dato: 13./14. januar 1973

Kjelder
Arbeiderbladet 15. januar 1973

Noregsmeisterskap på skeiser
Sport i Noreg i 1973
Skeise-NM 1974 i firkamp

Noregsmeisterskapen på skeiser 1974 i firkamp for menn vart avvikla i Alta i Finnmark helga 2. og 3. marsr. Sten Stensen frå Drammens Skøyteklubb Turn vart norsk meister i firkamp for andre gong i rad.

NM på skeiser 1974

Dato: 2./3. mars 1974

Kjelder
Arbeiderbladet 4. mars 1974

Noregsmeisterskap på skeiser
Sport i Noreg i 1974
Shania Twain

Shania Twain (, opphavleg Eilleen Regina Edwards) er ein canadisk songar som blandar country og pop.

Bakgrunn 
Twain blei fødd i Windsor i Ontario i Canada, og voks opp i småbyen Timmins. Ho var den midterste av dei tre døtrene til Clarence og Sharon Edwards (systera Jill er to år eldre og Carrie-Ann tre år yngre). Då ho var seks år gifta mor hennar seg med Jerry Twain, ein ojibwamann frå Timmins i Ontario i Canada. Twain adopterte Shania som sitt eige barn, noko som etter lova gjorde henne til 50 prosent urinnvånar. Den biologiske faren til Twain var av delvis fransk-canadisk og cree-avstamming. Ho lærte å spela gitar som barn, og brukte det meste av fritida si på å synga og spela.

Karriere 
Som barn song Shania Twain i barar etter stengetid, og som trettenåring opptredde ho på Tommy Hunter Show på Canadian Broadcasting Corporation (CBC) i Canada. Då Twain var 22 år gammal, blei begge foreldra hennar drepne i ei ulykke, og etter denne tragiske hendinga fekk ho juridisk ansvar for ei syster og dei to halvbrørne sine Mark og Darryl. Dette ansvaret innebar at ho måtte legga den musikalske karrieren sin mellombels på is. I 1991 bytta ho namn til Shania, og skreiv ein kontrakt med Mercury Nashville same år.

Det fyrste albumet blei knapt lagt merke til, men det andre albumet hennar, som kom ut i 1995 selde enormt, og braut verdsrekordar i sal. The Woman in Me selde 20 millionar verda over. Det tredje albumet hennar Come On Over blei tidenes mest selde countryalbum og tidenes mest selde album av ein kvinneleg artist. Come On Over selte over 40 millionar eksemplar i heile verda. UP, som var det fjerde albuma hennar, selde òg over 20 millionar verda over.

29. september 2017 gav Shania Twain ut den femte soloplata si. Ho omfatta singlane «Life's about to get good» og «Swingin' with my eyes closed».

Diskografi 

 1993 – Shania Twain
 1995 – The Woman in Me
 1997 – Come On Over
 1999 – Come On Over (internasjonal versjon)
 2001 – The Complete Limelight Sessions
 2002 – Up!
 2004 – Greatest Hits
 2015 – Still the One: Live from Vegas
 2017 – Now

Kjelder

Denne artikkelen bygger på «Shania Twain» frå ,  den 10. desember 2022.  

Order of Canada
Countrysongarar
Kanadiske songarar
Rahime Perestu

Rahime Perestu (opphavlege Rahime Gogen,  var ein valide sultan i det Det osmanske riket under styret til adoptivsonen sin Abd ül-Hamid II frå 1876 til 1904. Ho var ein tsjerkessar som blei teken som slave og plassert i haremet til Abd ül-Mecid I, og konverterte til islam.

Liv 
Ho var fødd som Rahime Gogen, ein ubykh-tsjerkessar i Sotsji i Russland.  Ho blei adoptert ved eit års alder av prinsesse Esma, som gav henne namnet Perestu ('Svale'). 

I 1844 bad Abd ül-Mecid I adoptivmora hennar om å få henne til haremet sitt. Esma var motvillig, men gjekk til sist med på det då han lova henne at han skulle gifta seg med Perestu og ikkje gjera henne til slavekonkubine. Ho fekk ingen barn, men blei i 1852 adoptivmor til ein steson, den seinare Abd ül-Hamid II, etter at den biologiske mora hans hadde døydd.  Då Abd ül-Mecid I gjekk bort 1861, forlet ho hoffet og busette seg i ein egen villa som ho fått i gåve av maken sin.

Valide sultan 
Då adoptivsonen Abd ül-Hamid II kom på trona i 1876 gav han Rahime Perestu tittelen og posisjonen som valide sultan. Han bad henne kategorisk om å ikkje bry seg om politiske spørsmål, og ho hadde aldri nokon påverknad på politikken. Som valide sultan blei ho overhovud for det keisarlege osmanske haremet, men styret hennar skal ha vore særs mildt ettersom ho mislikte å legga seg opp i andre sine saker og føretrekte å unngå konfliktar. Abd ül-Hamid II ønsket først og fremst at ho skulle ta seg av representative oppgåver, som å ta del i den kongelege moskeprosesjonen kvar fredag. Ho føretrekte å bu i sin eigen villa så mykje som mogleg, og sultanen sende ved fleire høve ei vogn etter henne som frakta henne tilbake til haremet mot hennar vilje. Då det svenske kongeparet vitja Istanbul i 1885 tok ho imot dronninga, Sofia av Nassau, då denne fekk vitja det keisarlege haremet.  

Perestu døydde i 1906, rundt 74 år gammal, i villaen sin i Maçka i Istanbul.

Kjelder 

Denne artikkelen bygger på «Rahime Perestu» frå ,  den 10. desember 2022.  
Kjeldeliste

 
 

Kvinner i Det osmanske riket